અમદાવાદમાં એક જ દિવસમાં પડી ગયો સીઝનનો 20% વરસાદ | Abad 20 Percent Of Seasons Rainfall In One Day - Other | I Am Gujarat
Gujarati News Other અમદાવાદમાં એક જ દિવસમાં પડી ગયો સીઝનનો 20% વરસાદ
અમદાવાદમાં એક જ દિવસમાં પડી ગયો સીઝનનો 20% વરસાદ
Published: Aug 19, 2018 08:05 am IST
1/5સીઝનનો 20 ટકા વરસાદ પડ્યો
અમદાવાદ- શુક્રવારના રોજ અમદાવાદ શહેરમાં એક જ દિવસમાં સીઝનનો 20 ટકા વરસાદ પડ્યો હતો. IMDની વેબસાઈટ અનુસાર, શુક્રવાર સુધી વરસાદની કમી 350mm હતી, જે હવે ઘટીને 235.6mm થઈ ગઈ છે.
2/5ગુજરાતમાં 6 ટકા વરસાદ
ગુજરાતની વાત કરીએ તો, રાજ્યભરમાં એક જ દિવસમાં સીઝનનો 6 ટકા વરસાદ પડ્યો હતો. રાજ્યભરમાં 35mm વરસાદ પડ્યો હતો. ગુજરાત સ્ટેટ ડિઝાસ્ટર મેનેજમેન્ટ ઓથોરિટી(GSDMA)ના ડેટા અનુસાર, શનિવાર સાંજ સુધી ગુજરાતમાં 515.5mm વરસાદ હતો.
3/5IMDની આગાહી
IMDએ શનિવારના રોજ કરેલી આગાહી અનુસાર, સૌરાષ્ટ્ર-કચ્છ અને દીવમાં રવિવારના રોજ સામાન્ય વરસાદ રહેશે, જ્યારે દક્ષિણ ગુજરાતના અમુક વિસ્તારોમાં સોમવારના રોજ સામાન્ય વરસાદ રહેશે. સુરેન્દ્રનગર, મોરબી, જામનગર, દેવભૂમી દ્વારકા, કચ્છ, ભરુચ, સુરત અને નવસારીમાં રવિવારના રોજ ભારે વરસાદની આગાહી છે.
4/5ક્યાં સૌથી વધારે વરસાદ?
અમદાવાદમાં ઝરમર વરસાદ પડે તેની શક્યતા છે. શનિવારના રોજ અમદાવાદ શહેરમાં 4mm વરસાદ વરસ્યો હતો. શનિવારના રોજ સૌરાષ્ટ્ર અને કચ્છમાં સૌથી વધારે વરસાદ પડ્યો હતો. GSDMAના આંકડા અનુસાર, અંજારમાં 99mm અને ગાંધીધામમાં 96mm વરસાદ શનિવારના રોજ પડ્યો હતો. ત્યારપછી સુરેન્દ્રનગરના ચુડામાં 45Mm અને મોરબીના માળિયા મિયાણામાં 44mm, ડાંગના વઘઈમાં 44mm, સુરેન્દ્રનગરના ધ્રાંગધ્રામાં 41mm વરસાદ પડ્યો હતો.
5/5સૌથી ઓછો વરસાદ?
IMD વેબસાઈટ અનુસાર, ગીર સોમનાથમાં સીઝનનો સૌથી વધારે વરસાદ પડ્યો છે. અમરેલી, નર્મદા, ડાંગ, વલસાડમાં વધારે વરસાદ પડ્યો છે. જૂનાગઢ, બોટાદ, ભાવનગર, આણંદ, ભરુચ, સુરત, તાપી, છોટા ઉદેપુર, પંચમહાલ અને અરવલ્લીમાં સામાન્ય વરસાદ પડ્યો છે. કચ્છ અને પાટણમાં સૌથી ઓછો વરસાદ છે.